Prevencia rozštiepených končekov začína už pri umývaní vlasov. Väčšina ľudí si nanáša šampón po celej dĺžke vlasov až ku končekom a vmasíruje ho. Nielen že je to zbytočné, no môže to poškodiť končeky vlasov, keďže sa vonkajšia vrstva vlasu zdrsní.
Pri bežnom umývaní vlasov úplne postačí, ak si šampón nanesiete na ruky a vmasírujete do pokožky hlavy a korienkov (označuje sa aj ako „umývanie korienkov“). Tečúca voda potom penu jemne roznesie ďalej. Šampón opláchnite studenou vodou – vďaka tomu priľne povrchová vrstva k vlasu. Výsledok: hladšie a lesklejšie vlasy.
Používaním špeciálneho šampónu na dlhé vlasyzabránite poškodeniu hneď dvakrát. Tieto produkty sú navrhnuté tak, aby spĺňali potreby dlhých vlasov a predchádzali štiepeniu končekov a lámaniu vlasov. Zároveň dodávajú vlasom všetky dôležité živiny, ktoré podporujú ich zdravý rast, napríklad horčík, zinok a biotín.
Ani trenie vlhkých vlasov uterákom nie je dobré. Mokré vlasy sú mimoriadne citlivé na mechanické poškodenie, čo zahŕňa aj neopatrné česanie. Vlasy jemne vyžmýkajte a rozčešte hrebeňom s  veľkými, riedkymi zubami. Začnite pri končekoch a postupne sa posúvajte nahor. Česanie si môžete uľahčiť použitím kondicionéra, ktorý povrch vlasu vyhladí.
Pred použitím fénu nechajte vlasy chvíľu schnúť na čerstvom vzduchu. Nakoniec vlasy dosušte a upravte do požadovaného tvaru studeným alebo vlažným vzduchom fénu.